স্বাস্থ্যওপরিবারকল্যাণমন্ত্রক
দেশে এই প্রথমবার দৈনিক সুস্থতার সংখ্যা ৪ লক্ষ ছাড়িয়েছে
দৈনিক ভিত্তিতে নতুন করে আক্রান্তের সংখ্যা গত দু-দিন ৩ লক্ষের নিচে
দেশে গত ২৪ ঘন্টায় সুস্পষ্টভাবে করোনায় আক্রান্তের সংখ্যা ১ লক্ষ ৬৩ হাজার ২৩২টি কমেছে
ভারতে মোট টিকাকরণ ১৮.৪৪ কোটি ছাড়িয়েছে
এখনও পর্যন্ত ১৮-৪৪ বছর বয়সী ৬৬ লক্ষের বেশি সুফলভোগীর টিকাকরণ
নতুন দিল্লি, ১৮ মে, ২০২১
স্বাস্থ্য পরিষেবা কর্মী এবং করোনা যোদ্ধাদের আন্তরিক তথা অক্লান্ত প্রচেষ্টার পরিণতি স্বরূপ আরও একটি সাফল্যের মাইলফলক হিসেবে ভারতে এই প্রথম একদিনে ৪ লক্ষের বেশি কোভিড রোগী আরোগ্য লাভ করেছেন। গত ২৪ ঘন্টায় সুস্থ হয়ে উঠেছেন ৪ লক্ষ ২২ হাজার ৪৩৬ জন।
দেশে গত ১৪ দিনে দৈনিক ভিত্তিতে গড়ে সুস্থতার সংখ্যা ৩ লক্ষ ৫৫ হাজারের বেশি। অন্যদিকে, গত ২৪ ঘন্টায় নতুন করে আক্রান্ত হয়েছেন ২ লক্ষ ৬৩ হাজার ৫৩৩ জন। দেশে পরপর দু-দিন দৈনিক ভিত্তিতে কোভিডে আক্রান্তের সংখ্যা ৩ লক্ষের নিচে রয়েছে। গত ২৪ ঘন্টায় সুস্পষ্টভাবে করোনায় আক্রান্তের সংখ্যা ১ লক্ষ ৬৩ হাজার ২৩২টি কমেছে।
দেশে আজ মোট সুস্থতার সংখ্যা দাঁড়িয়েছে ২ কোটি ১৫ লক্ষ ৯৬ হাজার ৫১২। জাতীয় স্তরে সুস্থতার হার আরও বেড়ে হয়েছে ৮৫.৬০ শতাংশ। এরমধ্যে ১০টি রাজ্যেই সুস্থতার হার ৭৫.৭৭ শতাংশ।
এদিকে, দেশে আজ সুস্পষ্টভাবে মোট করোনায় আক্রান্তের সংখ্যা দাঁড়িয়েছে ৩৩ লক্ষ ৫৩ হাজার ৭৬৫, যা মোট আক্রান্তের ১৩.২৯ শতাংশ। দেশে ৮টি রাজ্যে সুস্পষ্টভাবে করোনায় আক্রান্তের হার ৬৯.০১ শতাংশ।
দেশব্যাপী টিকাকরণ অভিযানের তৃতীয় পর্যায়ে আজ পর্যন্ত প্রায় ১৮ কোটি ৪৪ লক্ষ কোভিড-১৯ টিকার ডোজ দেওয়া হয়েছে। আজ সকাল ৭টা পর্যন্ত প্রাথমিক তথ্য অনুযায়ী ১৮ কোটি ৪৪ লক্ষ ৫৩ হাজার ১৪৯টি টিকার ডোজ দেওয়া হয়েছে। এরমধ্যে ৯৬ লক্ষ ৫৯ হাজার ৪৪১ জন স্বাস্থ্যকর্মী প্রথম ডোজ এবং ৬৩ লক্ষ ৫২ হাজার ৩৮৯ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাবে থাকা ১ কোটি ৪৫ লক্ষ ৩০৩ জন প্রথম ডোজ এবং ৮২ লক্ষ ১৭ হাজার ৭৫ জন দ্বিতীয় ডোজ পেয়েছেন। টিকাকরণ অভিযানের তৃতীয় পর্যায়ে ১৮-৪৪ বছর বয়সী ৫৯ লক্ষ ৩৯ হাজার ২৯০ জন সুফলভোগী প্রথম ডোজ পেয়েছেন। এছাড়াও ৪৫-৬০ বছর বয়সী ৫ কোটি ৭৬ লক্ষ ৬৫ হাজার ৬১৬ জন প্রথম ডোজ এবং ৯২ লক্ষ ৪৩ হাজার ১০৪ জন দ্বিতীয় ডোজ পেয়েছেন। একই ভাবে ৬০ বছরের বেশি বয়সী ৫ কোটি ৪৬ লক্ষ ৬৪ হাজার ৫৭৭ জন প্রথম ডোজ এবং ১ কোটি ৭৯ লক্ষ ১২ হাজার ৩৫৪ জন দ্বিতীয় ডোজ পেয়েছেন। দেশে এখনও পর্যন্ত ১০টি রাজ্যে টিকাকরণের হার ৬৬.৭০ শতাংশ।
টিকাকরণ অভিযানের তৃতীয় পর্যায়ের সূচনার সময় থেকে এখনও পর্যন্ত ৫৯ লক্ষ ৩৯ হাজার ২৯০টি টিকার ডোজ দেওয়া হয়েছে। গত ২৪ ঘন্টায় ৩৬টি রাজ্য ও কেন্দ্রশাসিত অঞ্চলে ১৮-৪৪ বছর বয়সী ৬ কোটি ৬৯ লক্ষ ৮৮৪ জন টিকার প্রথম ডোজ পেয়েছেন।
সার্বিক টিকাকরণ অভিযানের ১২২তম দিনে  ১৫ লক্ষ ১০ হাজার ৪১৮টি টিকার ডোজ দেওয়া হয়েছে। এরমধ্যে, ১২ লক্ষ ৬৭ হাজার ২০১ জন সুফলভোগী প্রথম ডোজ এবং ২ লক্ষ ৪৩ হাজার ২১৭ জন সুফলভোগী দ্বিতীয় ডোজ পেয়েছেন।
দেশে গত ২৪ ঘন্টায় নতুন করে কোভিডে আক্রান্তের হার ৭৪.৫৪ শতাংশ। কর্ণাটকে একদিনে সর্বাধিক ৩৮ হাজার ৬০৩ জন আক্রান্ত হয়েছেন। অন্যদিকে, তামিলনাড়ুতে আক্রান্তের সংখ্যা ৩৩ হাজার ৭৫।
জাতীয় স্তরে কোভিডে মৃত্যু হার বর্তমানে ১.১০ শতাংশ। গত ২৪ ঘন্টায় মারা গেছেন ৪ হাজার ৩২৯ জন। এরমধ্যে ১০টি রাজ্যে মৃত্যু হার ৭৫.৯৮ শতাংশ। কেবল মহারাষ্ট্রে একদিনেই মারা গেছেন ১ হাজার জন। অন্যদিকে, কর্ণাটকে মৃত্যু হয়েছে ৪৭৬ জনের।
আন্তর্জাতিক মহলের কাছ থেকে পাওয়া কোভিড ত্রাণ সামগ্রীগুলি দ্রুত রাজ্য ও কেন্দ্রশাসিত অঞ্চলগুলিতে পাঠানো হচ্ছে। এখনও পর্যন্ত সড়ক ও বিমানযোগে ১১ হাজার ৩২১টি অক্সিজেন কনসেনট্রেটর, ১৫ হাজার ৮০১টি অক্সিজেন সিলিন্ডার, ১৯টি অক্সিজেন জেনারেশন প্ল্যান্ট, ৭ হাজার ৪৭০টি ভেন্টিলেটর/বাইপ্যাপ যন্ত্র এবং ৫ লক্ষ ৫০ হাজার রেমডিসিভির ভায়াল সরবরাহ করা হয়েছে।
CG/BD/AS
(Visitor Counter : 189